منوج مانچو

مانچو منوج کمار () ایک بھارتی اداکار ہیں، جو تیلگو زبان کی فلموں میں کام کے لیے جانے جاتے ہیں۔ آپ تیلگو اداکار موہن بابو کے بیٹے ہیں جبکہ اداکارہ لکشمی مانچو اور اداکار وشنو مانچو کے بھائی ہیں۔ منوج نے 10 سال کی عمر میں بطور چائلڈ آرٹسٹ فلم میجر چندر کانت (1993ء) میں کام کیا۔ منوج نے اپنے فنی سفر کا آغاز 2004ء کی تیلگو فلم ڈونگا ڈونگڈی سے کیا۔ آپ کو 2010ء کی فلم بنداس میں کام کے لیے نندی خصوصی جوری اعزاز دیا گیا۔

ابتدائی زندگی 
مانچو منوج 20 مئی، 1983ء کو اداکار موہن بابو اور مانچو نرملا دیوی کے گھر پیدا ہوئے۔ ان کی بڑی بہن لکشمی مانچو اداکارہ اور بڑے بھائی وشنو مانچو اداکار ہیں۔ انہوں نے جنوب مشرقی اوکلاہوما ریاست یونیورسٹی سے بیچلرز کی ڈگری حاصل کی۔

ذاتی زندگی 
مئی 2015ء میں منوج نے اپنی سہیلی پرنتھی ریڈی سے شادی کر لی۔ پرنتھی نے سی پی اے کا کورس امریکا میں کیا۔ پرنتھی، منوج کی بھابھی ورانیکا کی ہم جماعت تھی۔ منوج ابھی چینائی میں رہتے ہیں۔

فنی سفر

چائلڈ آرٹسٹ 
منوج نے اپنے بچپن میں بہت سی تیلگو فلموں کردار ادا کیے۔ فلم پونیابھومی نا دیسم میں ان کے کردار کو بہت سہرایا گیا۔ اس فلم میں ان کے والد موہن بابو مرکزی کردار میں تھے۔

2004ء تا حال 
انہوں نے اپنے فنی سفر کا آغاز فلم ڈونگا ڈونگڈی (2004ء) سے کیا۔ 2005ء میں، وہ فلم شری میں نظر آئے۔ بعد میں فلم راجو بھائی (2007ء) میں نظر آئے۔ ان کی اگلی فلم نینو میکو تیلوسہ۔۔۔؟ تھی۔ اس فلم نے اوسط درجہ کی کمائی کی۔ 2009ء میں، چندر شیکھر ییلٹی کی ہدایت کردہ فلم پریانم میں نظر آئے۔ 2010ء میں ان کی فلم بنداس جاری ہوئی، یہ فلم کافی کامیاب ہوئی۔ 2010ء ہی میں ان کی اگلی فلم ویدم جاری ہوئی، یہ ایک سب ستاروں کی فلم تھی۔ جس میں منوج کے ساتھ اللو ارجن، انوشکا شرما، منوج باجپائی، دکشا سیٹھ، لیکھا واشنگٹن مرکزی کردار میں تھے۔ اس فلم نے باکس آفس پر اچھی کمائی کی اور شائقین کی طرف سے بھی خاصی پزیرائی ملی۔ انہیں ویدم میں اپنے کردار کے لیے کئی اعزاز ملے۔ 2012ء میں ان کی فلمیں مسٹر نوکیا اور اون کودھاتھرا؟ الکا پدھاتھرا؟ جاری ہوئی۔

مارچ 2013ء میں انہوں نے پانچ فلموں کا اعلان کیا۔ 2013ء میں ان کی فلم پوٹگڈو جاری ہوئی۔ 2014ء میں انہوں نے پنڈاولو پنڈاولو تھمیڈا اور کرنٹ تھیگا میں کام کیا۔ 2016ء میں، فلم شوریا اور اٹیک میں کام کیا۔ 2017ء میں ان کی فلمیں گنٹروڈو اور اوکاڈو مگیلاڈو جاری ہوئیں۔

فلموگرافی

بیرونی روابط 
 
 باضابطہ ویب سائٹ

حوالہ جات 

بقید حیات شخصیات
بھارتی مرد فلمی اداکار
منصوبہ ایشیائی فلمی شخصیات، 2018ء کے موقع پر تحریر شدہ مضامین
نندی اعزاز یافتہ شخصیات
ضلع چتور کی شخصیات
رائل سیما کی شخصیات
ویکی ڈیٹا سے مطابقت رکھنے والی مختصر تفصیل